*Obrazloženje*

Općinsko vijeće Općine Kostrena donijelo je Odluku o porezima Općine Kostrena („Službene novine Općine Kostrena“ br. 2/17) na sjednici održanoj 23. veljače 2017. godine te Odluku o izmjenama Odluke o porezima („Službene novine Općine Kostrena“ br. 10/17) na sjednici održanoj 28. studenog 2017. godine.

Navedenom Odlukom, donesenom temeljem članka 20. i 42. Zakona o lokalnim porezima („Narodne novine br.115/16, 101/17) i članka 34. Statuta Općine Kostrena („Službene novine Općine Kostrena“ br. 2/18), utvrđene su vrste poreza koji pripadaju Općini Kostrena, porezni obveznici, porezna osnovica, stope i visina poreza, način obračuna i naplate poreza.

Na temelju članka 5. Odluke osnovicu poreza na potrošnju čini prodajna cijena pića po kojoj se pića prodaju u ugostiteljskim objektima na području Općine Kostrena, a u koji nije uključen porez na dodanu vrijednost. Porez na potrošnju plaća se po stopi od 3 % na osnovicu.

S obzirom na povećanje stope PDV-a ugostiteljskoj djelatnosti, kao mjera pomoći i poticaj ugostiteljima na području Općine Kostrena predlaže se smanjivanje stope za obračun poreza na potrošnju s 3% na 1,5 %.

Sukladno navedenom, svrsishodno je pristupiti izmjeni članka 5. Odluke o porezima Općine Kostrena („Službene novine Općine Kostrena“ br. 2/17, 10/17).

Pravna osnova za donošenje ove Odluke su članci 20. i 42. Zakona o lokalnim porezima („Narodne novine“ br.115/16, 101/17) i članka 34. Statuta Općine Kostrena („Službene novine Općine Kostrena“ 2/18).

Na temelju članka 42. stavka 1. Zakona o lokalnim porezima („Narodne novine“ broj 115/26, 101/17) i članka 34. Statuta Općine Kostrena („Službene novine Općine Kostrena“ broj 02/18) Općinsko vijeće Općine Kostrena, na sjednici održanoj \_\_. prosinca 2018. godine, donijelo je

**O D L U K U**

**O IZMJENI ODLUKE O POREZIMA OPĆINE KOSTRENA**

Članak 1.

U Odluci o porezima Općine Kostrena („Službene novine Općine Kostrena“ br. 2/17, 10/17) članak 5. stavak 2. mijenja se i glasi:

„ Porez na potrošnju plaća se po stopi od 1,5 % na osnovicu“

Članak 2.

Ova Odluka objavit će se u „Službenim novinama Općine Kostrena“, a stupa na snagu 01. siječnja 2019. godine.

KLASA:

URBROJ:

Kostrena, \_. \_.2018. godine

**OPĆINSKO VIJEĆE OPĆINE KOSTRENA**

 Predsjednik

 **Dražen Soldan**